ddrg/super_eurlex huggingface dataset:
RÅDETS FORORDNING (EF) Nr. 355/95 af 20. februar 1995 om ændring af forordning (EF) nr. 3283/94 om beskyttelse mod dumpingimport fra lande, der ikke er medlemmer af Det Europæiske Fællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3283/94 (1) vedtog Rådet fælles regler for beskyttelse mod dumpingimport fra lande, der ikke er medlemmer af Det Europæiske Fællesskab;

ved artikel 23 i forordning (EF) nr. 3283/94 ophævedes forordning (EØF) nr. 2423/88 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2);

forordning (EF) nr. 3283/94 finder i henhold til artikel 24 anvendelse på procedurer og midlertidige fornyede undersøgelser ved gyldighedsperiodens udløb, for hvilke meddelelsen om det forestående udløb af gyldighedsperioden for de pågældende foranstaltninger blev offentliggjort efter denne dato;

artikel 23 og 24 i forordning (EF) nr. 3283/94 bør derfor ændres for at præcisere, at forordning (EØF) nr. 2423/88 fortsat finder anvendelse på procedurer, der er i gang pr. 1. september 1994 -

UDSTEDT FØLGENDE FORORDNING:

Artikel 1

Forordning (EF) nr. 3283/94 ændres på følgende måde:

1) Artikel 23 affattes således:

»Artikel 23

Overgangsforanstaltninger og ophævelse af eksisterende lovgivning

Forordning (EØF) nr. 2423/88 ophæves. Den finder dog fortsat anvendelse på procedurer, hvorunder en undersøgelse, der er i gang pr. 1. september 1994, endnu ikke er afsluttet, når denne forordning træder i kraft, og på procedurer, hvorunder der er indledt en fornyet undersøgelse af foranstaltninger, hvis gyldighedsperiode er ved at udløbe, efter at en meddelelse af det forestående udløb af denne gyldighedsperiode er offentliggjort inden den 1. september 1994. Forordning (EØF) nr. 2423/88 ophører med at finde anvendelse på sådanne procedurer efter afslutningen af nævnte undersøgelse.

Henvisninger til forordning (EØF) nr. 2423/88 betragtes i påkommende tilfælde som henvisninger til denne forordning.«

2) Artikel 24, andet punktum, affattes således:

»Den finder anvendelse på procedurer, som forordning (EØF) nr. 2423/88 ikke gælder for.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1995.

På Rådets vegne

E. ALPHANDÉRY

Formand

(1) EFT nr. L 349 af 31. 12. 1994, s. 1.

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).
RÅDETS FORORDNING (EF) Nr. 354/95 af 20. februar 1995 om ændring af forordning (EØF) nr. 337/75 om oprettelse af et europæisk center for udvikling af erhvervsuddannelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til tiltrædelsesakten af 1994, særlig artikel 169,

under henvisning til forslag fra Kommissionen, og

ud fra følgende betragtninger:

Med forordning (EØF) nr. 337/75 (1), oprettedes et europæisk center for udvikling af erhvervsuddannelse;

sammensætningen af ovennævnte centers bestyrelse skal ændres for at tage højde for Østrigs, Finlands og Sveriges tiltrædelse -

UDSTEDT FØLGENDE FORORDNING:

Artikel 1

Artikel 4, stk. 1, første afsnit, i forordning (EØF) nr. 337/75 ændres således:

1) I det indledende punktum ændres »39« til »48«.

2) I litra a), b) og c) ændres »12« til »15«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1995.

På Rådets vegne

E. ALPHANDÉRY

Formand

(1) EFT nr. L 39 af 13. 2. 1975, s. 1. Forordningen er senest ændret ved forordning (EF) nr. 251/95 (EFT nr. L 30 af 9. 2. 1995, s. 1).
RÅDETS FORORDNING (EF) Nr. 356/95 af 20. februar 1995 om ændring af Rådets forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi (WTO)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3286/94 (1) vedtog Rådet fællesskabsprocedurer med henblik på at sikre udøvelsen af Fællesskabets rettigheder i henhold til internationale handelsregler;

ved artikel 15, stk. 2, i forordning (EF) nr. 3286/94 ophæves Rådets forordning (EØF) nr. 2641/84 af 17. september 1984 om styrkelse af den fælles handelspolitik, særlig med hensyn til beskyttelse mod uretmæssig handelspraksis (2);

artikel 16, stk. 1, i forordning (EF) nr. 3286/94 anvendes på procedurer, der indledes efter den 1. januar 1995;

det er derfor hensigtsmæssigt at ændre artikel 15, stk. 2, og artikel 16, stk. 1, i forordning (EF) nr. 3286/94 for at præcisere, at forordning (EF) nr. 3286/94 også finder anvendelse på procedurer, der er i gang pr. 1. januar 1995, men med hensyn til hvilke undersøgelserne er afsluttet -

UDSTEDT FØLGENDE FORORDNING:

Artikel 1

Forordning (EF) nr. 3286/94 ændres på følgende måde:

1) Artikel 15, stk. 2, affattes således:

»2. Forordning (EØF) nr. 2641/84 ophæves. Henvisninger til den ophævede forordning betragtes i påkommende tilfælde som henvisninger til denne forordning.«

2) Artikel 16 affattes således:

»Artikel 16

Ikrafttræden

Denne forordning træder i kraft den 1. januar 1995.

Den anvendes på procedurer, der indledes efter denne dato, såvel som på procedurer, der er i gang på dette tidspunkt, og med hensyn til hvilke fællesskabsundersøgelsesprocedurerne er afsluttet.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1995.

På Rådets vegne

E. ALPHANDÉRY

Formand

(1) EFT nr. L 349 af 31. 12. 1994, s. 71.

(2) EFT nr. L 252 af 29. 9. 1984, s. 1. Forordningen er ændret ved forordning (EF) nr. 522/94 (EFT nr. L 66 af 10. 3. 1994, s. 10).
KOMMISSIONENS FORORDNING (EF) Nr. 530/95 af 9. marts 1995 om ændring af forordning (EØF) nr. 3536/91 om fastsættelse af fristen for indlagring af skummetmælkspulver, der sælges i henhold til forordning (EØF) nr. 3398/91

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse, særlig artikel 7, stk. 5, og

ud fra følgende betragtninger:

Ved Kommissionens forordning (EØF) nr. 3536/91 (2), senest ændret ved forordning (EF) nr. 347/95 (3), er den mængde skummetmælkspulver, der udbydes til salg, begrænset til den mængde, der blev indlagret før den 1. april 1994;

under hensyntagen til den mængde, der fortsat er til rådighed, og til markedssituationen bør nævnte dato ændres til den 1. maj 1994;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 3536/91 ændres »den 1. april 1994« til »den 1. maj 1994«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 335 af 6. 12. 1991, s. 8.

(3) EFT nr. L 40 af 22. 2. 1995, s. 3.
KOMMISSIONENS FORORDNING (EF) Nr. 528/95 af 9. marts 1995 om ændring af forordning (EØF) nr. 1164/89 om gennemførelsesbestemmelserne for støtte til spindhør og hamp til supplering af bilag A

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved akten vedrørende Østrigs, Finlands og Sveriges tiltrædelse, særlig artikel 4, stk. 5, og

ud fra følgende betragtninger:

I bilag A til Kommissionens forordning (EØF) nr. 1164/89 (2), senest ændret ved forordning (EF) nr. 1469/94 (3), findes der en liste over hørsorter, der hovedsageligt er bestemt til fiberproduktion, således at disse sorter kan skelnes fra de sorter, der hovedsageligt er beregnet til frøproduktion; Finland anmodede under tiltrædelsesforhandlingerne om at få optaget to hørsorter, som de finske producenter anvender, på den pågældende liste; ovennævnte bilag A bør derfor suppleres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

I bilag A til forordning (EØF) nr. 1164/89 tilføjes følgende sorter:

»Aino« og »Martta«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra produktionsåret 1995/96.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 146 af 4. 7. 1970, s. 1.

(2) EFT nr. L 121 af 29. 4. 1989, s. 4.

(3) EFT nr. L 159 af 28. 6. 1994, s. 12.
KOMMISSIONENS FORORDNING (EF) Nr. 514/95 af 7. marts 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 10. marts 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. marts 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 516/95 af 7. marts 1995 om indstilling af fiskeri efter sej fra fartøjer, som fører Det Forenede Kongeriges flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3377/94 af 20. december 1994 om fordeling for perioden indtil den 31. marts 1995 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen (2), fastsætter kvoter for sej i 1995;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af sej i farvandene i ICES-område I, II a, b (norske farvande nord for 62° 00' N), taget af fartøjer, som fører Det Forenede Kongeriges flag eller er registreret i Det Forenede Kongerige, nået den for 1995 tildelte kvote; Det Forenede Kongerige har forbudt fiskeri efter denne bestand med virkning fra den 8. februar 1995; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af sej i farvandene i ICES-område I, II a, b (norske farvande nord for 62° 00' N) fra fartøjer, der fører Det Forenede Kongeriges flag eller er registreret i Det Forenede Kongerige, må antages at have opbrugt den kvote, der er tildelt Det Forenede Kongerige for 1995.

Fiskeri efter sej i farvandene i ICES-område I, II a, b (norske farvande nord for 62° 00' N) fra fartøjer, der fører Det Forenede Kongeriges flag eller er registreret i Det forenede Kongerige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 8. februar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 122.
KOMMISSIONENS FORORDNING (EF) Nr. 515/95 af 7. marts 1995 om indstilling af fiskeri efter makrel fra fartøjer, som fører Det Forenede Kongeriges flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3362/94 af 20. december 1994 om fastsættelse for 1995 af de samlede tilladte fangstmængder for visse fiskebestande samt af visse betingelser for fiskeri af disse fangstmængder (2), fastsætter kvoter for makrel i 1995;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af makrel i farvandene i ICES-område II a, (EF-område), III a; III b, c, d (EF-område) og IV, taget af fartøjer, som fører Det Forenede Kongeriges flag eller er registreret i Det Forenede Kongerige, nået den for 1995 tildelte kvote; Det Forenede Kongerige har forbudt fiskeri efter denne bestand med virkning fra den 27. januar 1995; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af makrel i farvandene i ICES-område II a, (EF-område), III a; III b, c, d (EF-område) og IV fra fartøjer, der fører Det Forenede Kongeriges flag eller er registreret i Det Forenede Kongerige, må antages at have opbrugt den kvote, der er tildelt Det Forenede Kongerige for 1995.

Fiskeri efter makrel i farvandene i ICES-område II a (EF-område) III a; III b, c, d (EF-område) og IV fra fartøjer, der fører Det Forenede Kongeriges flag eller er registreret i Det Forenede Kongerige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 27. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 1.
RÅDETS FORORDNING (EF) Nr. 497/95 af 20. februar 1995 om ændring af forordning (EØF) nr. 4007/87 om forlængelse af den periode, der er fastsat i artikel 90, stk. 1, og artikel 257, stk. 1, i akten vedrørende Spaniens og Portugals tiltrædelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 90, stk. 2, og artikel 257, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I tiltrædelsesaktens artikel 90, stk. 1, og artikel 257, stk. 1, er der fastsat en periode, i hvilken der kan vedtages overgangsforanstaltninger for at lette overgangen fra de ordninger, der bestod i Spanien og Portugal ved tiltrædelsen, til de ordninger, der følger af anvendelsen af de fælles markedsordninger på de betingelser, der er fastsat i tiltrædelsesakten, og i særdeleshed, hvis iværksættelsen af de nye ordninger på den fastsatte dato støder på væsentlige vanskeligheder; datoen for denne periodes udløb, der i tiltrædelsesakten er fastsat til den 31. december 1987, er ved forordning (EØF) nr. 4007/87 af 22. december 1987 (2) blevet udskudt til den 31. december 1994 for Spanien og Portugal;

den pågældende periode bør forlænges med et år for Spanien og Portugal, navnlig for at de specifikke tekniske vanskeligheder med anvendelsen af vinbestemmelserne i disse to medlemsstater kan afhjælpes -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 4007/87 foretages følgende ændringer:

1) I stk. 1 ændres »den 31. december 1994« til den »31. december 1995« for Spanien.

2) I stk. 2 ændres »den 31. december 1994« til den »31. december 1995« for Portugal.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1995.

På Rådets vegne

J. PUECH

Formand

(1) Udtalelse afgivet den 17. februar 1995 (endnu ikke offentliggjort i Tidende).

(2) EFT nr. L 378 af 31. 12. 1987, s. 1. Forordningen er senest ændret ved forordning (EF) nr. 370/94 (EFT nr. L 48 af 19. 2. 1994, s. 9).
KOMMISSIONENS FORORDNING (EF) Nr. 498/95 af 6. marts 1995 om ændring af forordning (EF) nr. 3243/94 om gennemførelsesbestemmelser for de importordninger vedrørende oksekød af høj kvalitet og frosset bøffelkød, der er fastsat i Rådets forordning (EF) nr. 3071/94 og (EF) nr. 3073/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3379/94 af 22. december 1994 om åbning og forvaltning af visse EF-toldkontingenter i 1995 for visse landbrugsprodukter og øl (1), særlig artikel 5, og

ud fra følgende betragtninger:

Ved forordning (EF) nr. 3379/94 er der åbnet et toldkontingent for 200 tons oksekød af høj kvalitet; det er nødvendigt at fastsætte gennemførelsesbestemmelser for dette kontingent; ved Kommissionens forordning (EF) nr. 3243/94 (2) er der for første halvår af 1995 fastsat gennemførelsesbestemmelser for importordningen for oksekød af høj kvalitet; det vil være hensigtsmæssigt at anvende de samme bestemmelser for det nye toldkontingent på 200 tons;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1, stk. 1, litra d), i forordning (EF) nr. 3243/94 ændres mængden »5 000 tons« til »5 200 tons«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 366 af 31. 12. 1994, s. 3.

(2) EFT nr. L 338 af 28. 12. 1994, s. 62.
KOMMISSIONENS FORORDNING (EF) Nr. 484/95 af 3. marts 1995 om ændring af forordning (EF) nr. 2947/94 om fastsættelse af den fælles nedsættelseskoefficient til beregning af den mængde bananer, der skal tildeles hver erhvervsdrivende i kategori A og B af toldkontingentet for 1995 (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ved Kommissionens forordning (EF) nr. 2947/94 (3) blev der i henhold til artikel 6 i Kommissionens forordning (EØF) nr. 1442/93 (4), senest ændret ved forordning (EF) nr. 478/95 (5), for hver kategori erhvervsdrivende, etableret i Fællesskabet i dets sammensætning pr. 31. december 1994 fastsat en fælles nedsættelseskoefficient, med hvilken den enkelte erhvervsdrivendes referencemængde skulle multipliceres med henblik på bestemmelse af den foreløbige mængde, som den pågældende i forbindelse med et toldkontingent på 2 000 000 tons skulle tildeles for 1995;

toldkontingentet for 1995 er nu på 2 200 000 tons; de ved forordning (EF) nr. 2947/94 fastsatte koefficienter bør ændres i overensstemmelse hermed;

det bør fastsættes, at nærværende forordning straks finder anvendelse, så de erhvervsdrivende hurtigst muligt kan få gavn af bestemmelserne;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

De i artikel 1, første og andet led, i forordning (EF) nr. 2947/94 anførte koefficienter ændres til nedenstående koefficienter:

- for erhvervsdrivende i kategori A: »0,553646«

- for erhvervsdrivende i kategori B: »0,473009«

og gælder for erhvervsdrivende etableret i Fællesskabet i dets sammensætning pr. 31. december 1994.

Artikel 2

De pågældende medlemsstater meddeler hurtigst muligt de erhvervsdrivende, der er registreret hos deres myndigheder, de korrigerede referencemængder efter anvendelsen af den i artikel 1 fastsatte koefficient.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 310 af 3. 12. 1994, s. 62.

(4) EFT nr. L 142 af 12. 6. 1993, s. 6.

(5) Se side 13 i denne Tidende.